
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A NR. 24
                                                           din 20 februarie 2020
privind aprobarea indicatorilor tehnico - economici şi a Documentaţiei de Avizare a Lucrărilor de Intervenții pentru obiectivul de investiții: “Modernizarea/Repararea blocului de locuințe situat în strada Dumbravei nr. 2”  

Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 4.382/14.02.2020 și la Consiliul Local Sighișoara cu nr. 4.417/14.02.2020, de referatul de aprobare, înregistrat cu numărul 4.362/14.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Ținând cont de prevederile Legii nr. 98/2016 privind achiziţiile publice, cu modificările şi completările ulterioare; 

Având în vedere şi prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările şi completările ulterioare; 

Având în vedere realizarea Documentaţiei de Avizare a Lucrărilor de Intervenții pentru obiectivul de investiții: “Modernizarea/Repararea blocului de locuințe situat în strada Dumbravei nr. 2”;

Văzând procesul - verbal cu nr. 4.322/14.02.2020 al Comisiei Tehnico - Economice, prin care s-a analizat și s-a avizat favorabil Documentaţia de Avizare a Lucrărilor de Intervenții pentru obiectivul de investiții: “Modernizarea/Repararea blocului de locuințe situat în strada Dumbravei nr. 2”;
         Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 4.369/14.02.2020, prin care se propune aprobarea indicatorilor tehnico - economici şi a Documentaţiei de Avizare a Lucrărilor de Intervenții pentru obiectivul de investiții: “Modernizarea/Repararea blocului de locuințe situat în strada Dumbravei nr. 2”;
Având în vedere avizele favorabile ale comisiilor de buget, urbanism și juridică;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Se aprobă indicatorii tehnico - econimici şi Documentaţia de Avizare a Lucrărilor de Intervenții pentru obiectivul de investiții: “Modernizarea/Repararea blocului de locuințe situat în strada Dumbravei nr. 2”, având valoarea totală a investiției de 906.885,31 lei (respectiv de 143.742,08 lei T.V.A.), din care C+M 606.462,54 lei (respectiv de 96.830,15 lei T.V.A.).
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, echipa de implementare a proiectului ”MAINSTREAM SIGHIȘOARA – investiție europeană pentru incluziunea socială”, Biroul Buget, Contabilitate, Salarizare – Direcția Economică și Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara.
Art. 3. Prin grija Secretarului General al Municipiului Sighişoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Șoneriu Mihai - Marcel         

                                Contrasemnează pentru legalitate

                                                                                   SECRETARUL GENERAL al municipiului,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene și Management Proiecte;

  1 ex. doamna Șandru Ioana - Maria, consilier achiziții publice – managerul proiectului ”MAINSTREAM SIGHIȘOARA – 
                                                                                                             investiție europeană pentru incluziunea socială”.

11 ex.

B.A. 
